STEC มือขึ้น! คว้างานก่อสร้าง 4 โครงการ รวมมูลค่า 2.71 พันลบ.
STEC มือขึ้น! คว้างานก่อสร้าง 4 โครงการ รวมมูลค่า 2.71 พันลบ.
8 ส.ค. 2559

บริษัท ซิโน-ไทย เอ็นจีเนียริ่ง แอนด์ คอนสตรัคชั่น จำกัด (มหาชน) หรือ STEC ระบุว่า บริษัทได้ลงนามสัญญาจ้างโครงการก่อสร้าง จำนวน 4 โครงการ รวมมูลค่า 2,714,659,000 บาท ประกอบด้วย
1.โครงการก่อสร้างทางแยกต่างระดับจุดตัดทางหลวงหมายเลข 9 (ถนนวงแหวนรอบนอกด้านตะวันตก) กับทางหลวงหมายเลข 345 จ.นนทบุรี ของกรมทางหลวง (สัญญาลงวันที่ 27 พฤษภาคม 2559) ระยะเวลาการก่อสร้าง 1,080 วัน มีมูลค่าโครงการ 1,420,104,000.00 บาท (รวมภาษีมูลค่าเพิ่ม)
2.โครงการก่อสร้างโรงพยาบาลสมองและกระดูก ของ บริษัท กรุงเทพดุสิตเวชการ จำกัด (มหาชน) หรือ BDMS (สัญญาลงวันที่ 24 มิถุนายน 2559)โดยเป็นงานโครงสร้างอาคาร 7 ชั้น และชั้นใต้ดิน 2 ชั้น และงานสถาปัตยกรรม ระยะเวลาการก่อสร้าง 27 เดือน มูลค่าโครงการ 1,019,710,000.00 บาท (รวมภาษีมูลค่าเพิ่ม)
3.โครงการก่อสร้าง BTS Link Bridge ของบริษัท สยามพิวรรธน์ จำกัด (สัญญาลงวันที่ 6 กรกฎาคม 2559) ระยะเวลาการก่อสร้าง 261 วัน มูลค่าโครงการ 215,000,000.00 บาท (รวมภาษีมูลค่าเพิ่ม)
และ 4.โครงการก่อสร้างอุโมงค์ทางลอดเข้าศูนย์การค้าฯ โครงการ เซ็นทรัลพลาซ่า เวสต์เกต ของ บริษัท ซ็นทรัลพัฒนา จำกัด (มหาชน) หรือ CPN (สัญญาลงวันที่ 29 กรกฎาคม 2559) ระยะเวลาการก่อสร้าง 12 เดือน มูลค่าโครงการ 59,845,000.00 บาท (รวมภาษีมูลค่าเพิ่ม)